

ข้อตกลงในการปฏิบัติงานร่วมกันระหว่างเลขาธิการ กับ ผู้อำนวยการสำนัก

ของกองทุนฟื้นฟูและพัฒนาเกษตรกร ประจำปีงบประมาณ ๒๕๕๗

ข้อตกลงในการปฏิบัติงานร่วมกันนี้ ทำขึ้นระหว่าง นายวัชระพันธุ์ จันทรขจร เลขาธิการสำนักงานกองทุนฟื้นฟูและพัฒนาเกษตรกร กับ .................................. ตำแหน่ง ผู้อำนวยการสำนัก................................ โดยมีข้อตกลงในการปฏิบัติงาน ดังนี้

1. ผู้อำนวยการสำนักและพนักงานใต้บังคับบัญชาจะปฏิบัติงานด้วยความทุ่มเทสรรพกำลังอย่างเต็มความสามารถ ทั้งด้านเวลาในการปฏิบัติงาน ด้านความรู้ความสามารถ และด้านความมีจิตอาสา โดยไม่ย่อท้อ ต่ออุปสรรค หรือความยากลำบาก
2. ผู้อำนวยการสำนักจะบริหารงาน โดยมุ่งผลสัมฤทธิ์อย่างเต็มสมรรถนะ ให้เกิดประสิทธิภาพและประสิทธิผลสูงสุด ภายใต้งบประมาณที่จำกัด หรือ ไม่มีงบประมาณก็ตาม
3. ผู้อำนวยการสำนักและพนักงานใต้บังคับบัญชา จะให้การบริการที่ดีต่อเกษตรกรที่มาติดต่องานรวมทั้งการลงพื้นที่ให้บริการต่อเกษตรกรอย่างทั่วถึง
4. ผู้อำนวยการสำนักและพนักงานใต้บังคับบัญชา จะปฏิบัติงานให้มีความเชี่ยวชาญในบทบาทและภาระหน้าที่ที่รับผิดชอบและพัฒนาศักยภาพตนเองอยู่เสมอ
5. ผู้อำนวยการสำนักและพนักงานใต้บังคับบัญชา จะปฏิบัติงานด้วยความซื่อสัตย์ สุจริต โปร่งใส ไม่รายงานเท็จ ต่อผู้บังคับบัญชา ยึดมั่นในความถูกต้องชอบธรรมและประพฤติตนในกรอบของจริยธรรม รวมทั้งการปฏิบัติตามระเบียบข้อบังคับ
6. ผู้อำนวยการสำนักและพนักงานใต้บังคับบัญชา จะร่วมกันทำงานเป็นทีมอย่างสร้างสรรค์ และจะบริหารงานให้เกิดความเป็นธรรมกับผู้ใต้บังคับบัญชาบนพื้นฐานความเสมอภาคและเท่าเทียมกัน โดยปราศจากอคติ
7. ผู้อำนวยการสำนักและพนักงาน จะทำข้อตกลงในการปฏิบัติงานระหว่างกันตามลำดับชั้น โดยมอบหมายหน้าที่ให้พนักงานและลูกจ้างแต่ละคนเป็นลายลักษณ์อักษรให้ชัดเจน และให้พนักงานแต่ละคนจัดทำรายละเอียดของภาระหน้าที่ตามที่ได้รับมอบหมาย และ ขั้นตอนการปฏิบัติงานตามภาระหน้าที่ ส่งเลขาธิการภายใน ๓๐ กรกฎาคม ๒๕๕๗

 ในการนี้ พนักงานทุกคนจะจัดทำรายงานผลการปฏิบัติงานตามที่ได้รับมอบหมายและข้อตกลง พร้อมทั้งแสดง ข้อคิดเห็น ปัญหาอุปสรรคในการปฏิบัติงาน ตลอดทั้ง ข้อเสนอแนะต่อเลขาธิการได้รับทราบ เมื่อสิ้นสุดปีงบประมาณ เพื่อนำข้อมูลต่างๆไปปรับปรุงโครงสร้างและภาระหน้าที่ให้เหมาะสมต่อไป

1. ผู้อำนวยการสำนัก จะปฏิบัติหน้าที่ตามภาระหน้าที่ตามที่กำหนดไว้ในระเบียบโครงสร้างและการบริหารงานให้ครบถ้วน และ มีประสิทธิภาพ
2. ผู้อำนวยการสำนัก จะปฏิบัติหน้าที่ตามภาระหน้าที่กำหนดไว้ในโครงการที่ได้รับอนุมัติให้ดำเนินการ ในปีงบประมาณ ๒๕๕๗ ให้ครบถ้วนและมีประสิทธิภาพ

/๑๐. ผู้อำนวยการ...

- ๒ -

1. ผู้อำนวยการสำนัก จะปฏิบัติหน้าที่ให้เป็นไปตามบันทึกข้อตกลงการประเมินผลการดำเนินงานทุนหมุนเวียนประจำปีบัญชี ๒๕๕๗ ระหว่าง กระทรวงการคลัง กับ กองทุนฟื้นฟูและพัฒนาเกษตรกร ในส่วน ที่เป็นภาระหน้าที่ที่ต้องปฏิบัติ
2. ผู้อำนวยการสำนัก จะปฏิบัติหน้าที่ตามที่เลขาธิการมอบหมาย ให้ดำเนินการในไตรมาสที่ ๔ โดยสำนักสาขากิจการสาขาภูมิภาค จะได้เสนอแผนโครงการของสำนักเสนอต่อเลขาธิการ
3. ผู้อำนวยการสำนัก จะทำงานเชิงรุกในภารกิจนอกเหนือจากที่กำหนดข้างต้น ภายใต้กรอบวัตถุประสงค์ ในมาตรา ๕ แห่งพระราชบัญญัติกองทุนฟื้นฟูและพัฒนาเกษตรกร
4. เลขาธิการจะนำรายละเอียดในข้อตกลงนี้ เป็นส่วนหนึ่งในการนำไปประเมินผลการปฏิบัติงาน เป็นรายบุคคล

ข้อตกลงในการปฏิบัติงานร่วมกันนี้ไม่ใช่สัญญา เป็นเพียงแนวทางในการปฏิบัติงานร่วมกันระหว่างผู้บริหารและพนักงานกองทุนฟื้นฟูและพัฒนาเกษตรกร โดยทำขึ้นเป็น ๒ ฉบับ มีข้อความถูกต้องตรงกันแต่ละฝ่ายได้อ่านแล้วเข้าใจตรงกันแล้ว จึงลงลายมือชื่อเป็นสำคัญ ซึ่งแต่ละฝ่ายได้ยึดถือไว้ฝ่ายละหนึ่งฉบับ

ลงนาม ณ วันที่ กรกฎาคม ๒๕๕๗

(นายวัชระพันธุ์ จันทรขจร)

เลขาธิการสำนักงานกองทุนฟื้นฟูและพัฒนาเกษตรกร

(............................................)

ผู้อำนวยการสำนัก......................................

หมายเหตุ พนักงานให้หมายถึงลูกจ้างด้วย